Et dejligt sted at holde ferie
Martina (og hendes mor) er rigtig gode værter som gør sit allerbedste for at sikre, at deres gæster har det godt. Alt kommunikation har været rigtig god, Martina svare meget hurtigt på vores henvendelser og er virkelig hjælpsom i alle henseender. Martina bestilte blandt andet vores transport til og fra lufthavnen, stod klar til at modtage os og gav os en grundig introduktion til lejligheden og nærområdet.
Lejligheden er meget ren med store flotte soveværelser, gode behagelige senge, god skabsplads med mange bøjler til rådighed og 2 skønne velfungerende badeværelser. Der er aircon i alle rum og et ekstra plus her er, at aircon er meget støjsvag og derfor ikke forstyrrende.
Lejligheden ligger på 9. sal (med en meget velfungerende elevator) i et rigtigt roligt område og vi var på intet tidspunkt generet af støj fra hverken naboerne eller gaden. Metroen ligger 5-7 minutters gang fra lejligheden, hvorfra man hurtigt kommer til indre Rom. Der er adskillige gode restauranter tæt på lejligheden og vi besøgte dem en del gange i løbet af vores 15 dages lange ophold. Vi var desuden meget glade for supermarkedet som er nærmeste nabo og som har åbent hele døgnet.
Den store terrasse er hyggelig og har en fantastisk udsigt over byen. Vi brugte den rigtig meget under vores ophold både om formiddagen og om aftenen.
Vi kan helt klart anbefale dette særlige sted og kommer gerne igen.